stanford-oval/wikipedia huggingface dataset:
Pua Magasiva
Ura

Magasiva aloitti näyttelemisen veljensä Robbie Magasivan innoittamana, joka on myös näyttelijä. Hän esiintyi ensi kerran televisiossa vuonna 2001 Saari elokuvan myötä. Vuotta myöhemmin hän koe-esiintyi Power Rangersiin ja sai vuonna 2003 ensimmäisen pääroolinsa televisiosarjasta Power Rangers: Ninja Storm. Magasiva toimi samassa roolissa myös samannimisessä videopelissä Power Rangers: Ninja Storm ja vieraili Power Rangers Dino Thunderissa kahdessa jaksossa vuonna 2004. Hänellä oli myös vierailevarooli televisiosarjassa Shortland Street vuosina 2003–2006.
Sittemmin Magasiva näytteli elokuvissa kuten Fracture, Aidiko Insane ja 30 päivää kaamosta.
Magasiva löydettiin kuolleena kotoaan Wellingtonista 11. toukokuuta 2019. Hän oli kuollessaan vain 38-vuotias.
Pomarkun seurakunta

| Pomarkun seurakunta |
| --- | --- |
Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Turun arkkihiippakunta
Rovastikunta:  Porin rovastikunta
Perustettu:  1804 (kappeli)   1915 (itsenäinen)
Erotettiin:  Noormarkun seurakunnasta
Lakkautettu:  2019
Liitettiin:  Noormarkun seurakuntaan
Kirkkoherra:  Hannu Anttoora
Pääkirkko:  Pomarkun kirkko
Aiheesta muualla
www.pomarkunseurakunta.fi
Infobox OKVirheellinen NIMI-arvo: 
Pomarkun seurakunta on entinen Suomen evankelis-luterilaisen kirkon seurakunta, joka sijaitsi Satakunnan maakunnassa, Pomarkun kunnassa. Seurakunta kuului Turun arkkihiippakunnassa Porin rovastikuntaan. Seurakunnan viimeisenä kirkkoherrana toimi Hannu Anttoora. Vuonna 2017 seurakunnassa oli 1 817 jäsentä..
Pomarkun seurakunta perustettiin Ulvilan seurakuntaan kuuluneena kappeliseurakuntana vuonna 1804. Vuodesta 1861 lähtien se kuului kappelina Noormarkun seurakuntaan, ja itsenäiseksi seurakunnaksi se muodostettiin vuonna 1915.
Vuoden 2019 alussa Pomarkun seurakunta yhdistyi Noormarkun seurakuntaan.
Papisto

Seuraavat henkilöt ovat toimineet Pomarkun seurakunnan kirkkoherroina:
2000–2018: Hannu Anttoora
Aiheesta muualla

Seurakunnan nettisivut internetin arkistossa
PubMed

PubMedin logo
PubMed on hakukone ja viitetietokanta, jota ylläpitää Yhdysvaltain terveysviraston ja Yhdysvaltain kansallisen lääketieteellisen kirjaston alaisuudessa toimiva National Center for Biotechnology Information (NCBI). Tietokanta koostuu yli 25 miljoonasta viitteestä kattaen biolääketieteelliseen MEDLINE-viitetietokannan ja noin 7 000 biotieteellistä julkaisua sekä elektronisia teoksia. PubMed-tietokannassa ei ole kokonaisia artikkeleita, mutta viitetiedot saattavat sisältää linkin esimerkiksi julkaisijan verkkosivuilla luettavissa olevaan tekstiin.
PubMed julkaistiin vuonna 1996 Entrez-hakuohjelman yhteydessä. Vuonna 2020 PubMedillä oli noin kaksi miljoonaa päivittäistä käyttäjää.
PubMediä ei pidä sekoittaa NCBI:n PubMed Central -tietokantaan, joka sisältää pelkkien viitetietojen sijaan kokonaisia biotieteellisiä artikkeleita.
Aiheesta muualla

Kuvia tai muita tiedostoja aiheesta PubMed Wikimedia Commonsissa
PubMed-hakukone (englanniksi)
Pointe Vélén lentoasema

Pointe Vélén lentoasema (IATA: FUT, ICAO: NLWF) on Wallis ja Futunan Futunan saaren lentoasema. Se sijaitsee noin kymmenen kilometrin päässä Leavan kylästä itään.
Lentoyhtiöt ja kohteet

| Lentoyhtiö | Kohteet |
| --- | --- |
Aircalin: Wallis
Pienoismalliraketti

Pienoismalliraketin laukaisu
Pienoismalliraketin osia
Pienoismallirakettien moottoreita
Pienoismalliraketti on pienikokoinen ja kevyt raketti. Pienoismalliraketti ei ole ilotulite, eikä se saa kuljettaa räjähtävää materiaalia.
Pienoismalliraketti on joko rakennussarjasta koottu tai täysin itse tehty. Rakettien moottoreina käytetään nykyisin vain kaupallisesti valmistettua pientä rakettimoottoria. Tämä johtuu harrastuksen historiasta Yhdysvalloissa 1950-luvulta, jolloin omatekoiset moottorit aiheuttivat vahinkoa ihmisten terveydelle. Harrastuksen historia liittyy ohjustekniikan nousuun toisen maailmansodan lopulta alkaen ja avaruuslentojen alkuun 1950-luvun lopulla.
Kilpailutoiminta

FAI (Fédération Aéronautique Internationale) järjestää sekä Euroopassa että Yhdysvalloissa rakettilennätyksen osa- sekä maailmanmestaruuskilpailuja.  Yleisimmin kisoissa kilpaillaan eri osa-alueissa: rakettiliidokeissa, korkeuskilpailussa, skaalamallien korkeuskilpailussa sekä skaalamalleissa jne. FAI CIAM (Commission Internationale d'Aero-Modelisme) määrittää kilpailun säännöt, käytettyjen rakettien sekä moottoreiden kriteerit ja tyypit. Kilpailujen yleisimmät rakettimallit ovat aitojen esikuvien tarkkoja kopioita esimerkkinä Bumper WAC, Nike Hercules, Ariane.
Säännelty harrastus

Harrastus perustuu rakettien suunnitteluun, rakentamiseen ja niiden taivaalle ampumiseen sekä lennon lakikorkeuden mittaamiseen tai lennon kuvaamiseen. Pienoismalliraketit laskeutuvat laskuvarjon tai "streamerin" hidastamina, minkä jälkeen ne voidaan ampua uudestaan.
Moottoreiden hankinta on Suomessa sallittua vain lupakirjan omaaville harrastajille. Tässä asiassa on EU-maissa on erilaisia käytäntöjä. Englannissa ja Ruotsissa moottorien hankinta ja rakettien laukaisuun ei vaadita lupakirjaa, kun taas Saksassa ja Suomessa vaaditaan. Saksassa ja Suomessa vain tietyt eurooppalaiset ajopanokset ovat sallittuja, Ruotsissa ja Englannissa myydään useita Yhdysvalloissa valmistettavia ajopanoksia. Yhdysvalloissa jotkut harrastajat valmistavat itse ajopanoksenkin, mutta terrorismin pelko johti jo 1990-luvulla jotkut rakettiseurat erikoistarkkailuun pelkästään harrastuksessa esiintyvien raketti- ja ruutisanojen vuoksi.
Toiminta Suomessa

Rakettiseuroja ovat mm. Suomen avaruustutkimusseura, Otaniemen teekkareiden Pollux ja Tampereen teekkareiden Castor. Harrastajia on Suomessa noin 300.
Amatööriraketti

Amatööriraketiksi kutsutaan pienoismallirakettia suurempia amatöörien suunnittelemia ja rakentamia raketteja. Niiden rakentamisessa ja laukaisutoiminnassa huomioimaan enemmän turvallisuustekijöitä. Mm. laukaisut tehdään harvaanasutuilla alueilla, missä ilmatilan tiedetään olevan tyhjä. Eräät eurooppalaiset amatööriraketit ovat pyrkineet saavuttamaan avaruuden lentokorkeuden (yli 100 km), mutta tätä ei ole vielä saavutettu.
Suomen ensimmäinen kotimainen nesteraketti, Karelia-1, sai ensilentonsa 28. helmikuuta 1993. Furfuryylialkoholia ja väkevöityä typpihappoa ajoaineinaan käyttänyt amatööriraketti saavutti hieman yli kilometrin korkeuden. Rakettia vauhdittanut moottori, Louhi-D, oli projektin vetäjänä toimineen Joensuun yliopiston fysiikan opiskelijan itse suunnittelema ja testaama.
Suomen ensimmäinen hybridimoottorilla varustettu amatööriraketti oli Suomen Avaruustutkimusseuran ja Teknillisen korkeakoulun (nykyisin Aalto-yliopisto) tähtitiede- ja rakettikerho Polluxin Haisunäätä. Sen ensilento tapahtui 16.3.2008. Ryhmä Tampereen teknillisen yliopiston opiskelijoita laukaisi Suomen toisen hybridimoottorilla toimineen amatööriraketin onnistuneelle ensilennolle 7. syyskuuta 2008.
 Supikoiraksi ristitty hybridiraketti käytti hapettimena ilokaasua ja perustui propulsiotekniikaltaan valmiisiin, tehdastekoisiin moottoreihin. Raketti saavutti hieman yli 1,8 kilometrin lentokorkeuden.
Aiheesta muualla

Wikimedia Commonsissa on kuvia tai muita tiedostoja aiheesta .
A short video of a rocket project ProtonsForDessert – Youtube.  7.11.2012. Viitattu 12.3.2019 (englanniksi).
WSMC 2010 Rocketrylive.com. Arkistoitu 24.3.2012. Viitattu 12.3.2019 (englanniksi). Kuvia sekä videoita Serbian maailmanmestaruuskisoista vuodelta 2010.
Kotimaisia linkkejä
Tervetuloa tähtitiede- ja rakettikerho Polluxin sivuille! Tähtitiede- ja rakettikerho Pollux. Viitattu 12.3.2019.
Suomen pienoismallirakettiharrastajien keskustelufoorumi pollux.ayy.fi. Viitattu 12.3.2019.
Castor, the space technology club of Hervanta, Tampere avaruuskerho.fi. Viitattu 12.3.2019.
Suomen avaruustutkimusseura sats-saff.fi. Viitattu 12.3.2019.
Karelia-raketin laukaisu (pysäytyskuvia videonauhalta).
Pihkanen

| Pihkanen |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°31′31″N, 25°08′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskuoja:  oja Sahrajärveen 
Järvinumero:  14.624.1.014
Mittaustietoja
Pinnankorkeus:  205,9 m  
Pituus:  240 m  
Leveys:  130 m  
Rantaviiva:  0,567 km  
Pinta-ala:  1,916 ha  
Tilavuus:  0.000060 km³ 
Keskisyvyys:  3,13 m  
Suurin syvyys:  4,1 m  
Saaria:  ei saaria 
 fiPihkanen 
Pihkanen  on Keski-Suomessa Multialla  Nikaranperän lähellä sijaitseva lampi.
Maantietoa

Lampi on 240 metriä pitkä, 130 metriä leveä, ja sen pinta-ala on 1,9 hehtaaria. Lammella ei ole kartan mukaan saaria. Lammen tilavuudeksi on saatu 60 000 kuutiometriä. Sen keskisyvyys on 3,1 metriä ja suurin syvyys on 4,1 metriä. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Kotajoen alueeseen (14.624) se kuuluu. Lammen vedenpinnan korkeus on 205,9 metriä mpy.
Pointe Aux Barques Township

| Pointe Aux Barques Township |
| --- | --- |

Valtio:  Yhdysvallat
Osavaltio:  Michigan
Piirikunta:  Huron
Pinta-ala:  
 – Kokonaispinta-ala:  10,0 km²
 – Josta vettä:  6,60 km² 
Väkiluku (2020):  15
 – Väestötiheys:  1,5 as./km²
 
 https://www.pointeauxbarques.com 
Infobox OKVirheellinen NIMI-arvo: 
Pointe Aux Barques Township on kunta (township) Yhdysvalloissa Michiganin osavaltiossa. Sen väkiluku oli 15 vuonna 2020. Kunta sijaitsee Huronin piirikunnassa. Pointe Aux Barques Township on väkiluvultaan Michiganin osavaltion pienin kunta.
Väestö

Vuonna 2020 Pointe Aux Barques’n 15 asukkaasta valkoisia oli 73,3 %, mustia 13,3 % ja Tyynen valtameren alkuperäisasukkaita 6,6 %. Asukkaista 6,6 % asukkaista kuului kahteen tai useampaan rotuun. Asukkaista 23,5 % puhui kotonaan jotain muuta kieltä kuin englantia..
Plagues of Babylon

| Plagues of Babylon Iced Earth |
| --- | --- | --- |

Studioalbumin tiedot
 Äänitetty : 15. heinkäkuuta – 8.elokuuta 2013
 Studio : Principal Studio, Hampuri
 Julkaistu: 6. tammikuuta 2014 (Eurooppa)   21. tammikuuta 2014 (USA)
 Tuottaja(t): Jon Schaffer
 Tyylilaji: heavy metal
 Kesto: 62.03
 Levy-yhtiö: Century Media Records
Iced Earthin muut julkaisut
| Dystopia 2011 | Plagues of Babylon 2014 | Incorruptible 2017 |
Plagues of Babylon on yhdysvaltalaisen Iced Earth -yhtyeen yhdestoista studioalbumi, joka julkaistiin tammikuussa 2014. Albumin ensimmäinen puolisko käsittelee yhtyeen Something wicked -konseptia ja toinen puolisko taas on itsenäisiä kappaleita.
Kappaleet

Plagues of Babylon – 7.49
Democide – 5.22
The Culling – 4.26
Among the Living Dead – 5.14
Resistance – 4.59
The End? – 7.14
If I Could See You – 3.57
Cthulhu – 6.05
Peacemaker – 5.02
Parasite – 3.30
Spirit of the Times – 5.06
Highwayman – 3.14
Outro – 0.25
Kokoonpano

Jon Schaffer – rytmikitara, akustinen kitara, leadi kitara, taustalaulu, laulu kappaleessa "Highwayman"
Troy Seele – kitara
Stu Block – laulu
Luke Appleton – basso
Raphael Saini – rummut
Michael Poulsen – laulu kappaleessa "Highwayman"
Russell Allen – laulu kappaleessa "Highwayman"
Hansi Kürsch – laulu kappaleessa "Among the Living Dead", taustalaulu
Thomas Hackmann – taustalaulu
Andrew Peters – taustalaulu
Matt O'Rourke – taustalaulu
Bonna Ross Bernal – taustalaulu
Daniel Schmitz – marssirummut
David Hambach – marssirummut
Christopher Jobi – marssirummut
Kevin Paul & Jon Schaffer – miksaaja
Sascha Buhren – masteroija
Eliran Kantor – kansitaide
Arvostelut

AllMusic:
Imperiumi: 8½/10
Kaaoszine: 5/10
Metal Temple:
Soundi:
Aiheesta muualla

Plagues of Babylon discogs.com -sivustolla
Albumi Plagues of Babylon Encyclopaedia Metallum -sivustolla (englanniksi)
Iced Earth
| --- | --- |
Studioalbumit:   Iced Earth  Night of the Stormrider  Burnt Offerings  The Dark Saga  Days of Purgatory  Something Wicked This Way Comes  Horror Show  Dark Genesis  Tribute to the Gods  The Glorious Burden  The Blessed and the Damned  Framing Armageddon  The Crucible of Man  Dystopia  Plagues of Babylon  Incorruptible  A Narrative Soundscape 
EP:t:   Enter the Realm  The Melancholy E.P.  The Reckoning  Overture of the Wicked  I Walk Among You 
Livealbumit:   Alive in Athens  Live in Ancient Kourion
Pointe du Hoc

Pointe du Hoc.
Pointe du Hoc on noin 30 metriä korkea kallionkieleke Englannin kanaalin rannalla Normandian luoteisosassa Calvadosin departementissa Ranskassa.
Normandian maihinnousun ensimmäisenä päivänä Yhdysvaltain 2. Ranger-pataljoonan sotilaat kiipesivät kallion seinämää ylös ja valtasivat saksalaisen tykkiaseman. Pointe du Hocin reunalla on nykyään muistomerkki ja museo. Yhdysvaltain 40. presidentti Ronald Reagan piti puheen muistomerkillä vuonna 1984.
Aiheesta muualla

Wikimedia Commonsissa on kuvia tai muita tiedostoja aiheesta .
La Pointe du Hoc - Normandie Vimeo.
Pihkala

Pihkala voi tarkoittaa seuraavia:
Sukunimi

Elisabeth Beaurain-Pihkala (1906–1995), agronomi
Ensio Pihkala (1915–1941), SS-joukkojen suomalainen kenttäpappi
Erkki Pihkala (1938–2024), taloushistorioitsija, professori
Ilmo Pihkala (1926–1995), taidemaalari ja taidegraafikko
Juha Pihkala (s. 1942), Tampereen hiippakunnan piispa 1997–2008
K. U. (Olli) Pihkala  (1905–1998), Helsingin yliopiston maatalouspolitiikan professori
Lauri ”Tahko” Pihkala, vuoteen 1906 Gummerus (1888–1973), urheilumies, suomalaisen pesäpallon keksijä
Martti Pihkala, vuoteen 1906 Gummerus (1882–1966), kansanedustaja, lakonmurtaja (Vientirauha-yhtymän johtaja)
Panu Pihkala (s. 1979), ympäristötutkija ja kirjailija
Rurik Pihkala, vuoteen 1906 Gummerus (1885–1973), Helsingin yliopiston maanviljelystalouden professori
Paikannimi

Pihkala,  kylä Viipurin maalaiskunnan Ihantalassa Suomen Neuvostoliitolle luovuttamalla alueella
Pihkala, kylä Muolaassaa Suomen Neuvostoliitolle luovuttamalla alueella
Pihkalanranta, kylä Kestilässä.
Muita

Pihkalan pesäpallostadion, pesäpallostadion Hyvinkäällä
Praton maakunta

Praton maakunta (ital. Provincia di Prato) on maakunta Toscanan hallintoalueella Keski-Italiassa.
Praton maakunnan pinta-ala on 366 km2 ja asukasluku runsaat 250 000. Maakunta muodostuu seitsemästä kunnasta, ja sen pääkaupunki on Prato.
Kunnat

Praton maakunnan seitsemästä kunnasta väekkäin on Praton kaupunki. Kuntien asukasluvut ovat (31.12.2015):
Prato (191 150 vakinaista asukasta)
Montemurlo (18 456)
Carmignano (14 450)
Poggio a Caiano (10 007)
Vaiano (9 895)
Vernio (6 060)
Cantagallo (3 105).
Aiheesta muualla

Kuvia tai muita tiedostoja aiheesta Praton maakunta Wikimedia Commonsissa
Virallinen sivusto (italiaksi)
Praton maakunta
Cantagallo | Carmignano | Montemurlo | Poggio a Caiano | Prato | Vaiano | Vernio
Prati

| Prati |
| --- | --- |
 Castel Sant’Angelo on Pratin tunnus.
 Kaupungin kartta, jossa Prati korostettuna.  Rooman rionet
Kaupunki:  Rooma
Suuralue:  Municipio Roma I
Koordinaatit:  41°54′30.08″N, 12°27′51.82″E
Kaupunginosa nro:  R. XXII
Pinta-ala:  1,2743 km² 
Väkiluku:  15 628 (31.12.2013)
Väestötiheys:  12 264 as./km²
Lähialueet:  Vatikaanivaltio Trionfale Della Vittoria Borgo
Prati on Rooman 22. rione, jota ympäröivät lounaassa Vatikaanivaltio, lännessä Trionfale, pohjoisessa Della Vittoria, idässä Tiberjoki ja etelässä Borgo. Sen koko on noin 127 hehtaaria, väkiluku 15 600 ja väestötiheys 12 300 asukasta neliökilometrillä (2013).
Pratin aluetta peittivät 1800-luvulle asti soiset niityt, jonne monet Roomaan hyökänneistä sotajoukoista leiriytyivät piirityksen ajaksi. Vuonna 1882 Italian valtio ja Rooman kaupunki julkistivat yhteistyösuunnitelman, jonka tavoitteena oli perustaa alueelle ”eurooppalainen” kaupunginosa leveine katuineen ja suurine aukioineen. Suunnitelmaan sisältyi myös suuri kasarmialue Pratin pohjoisosassa sekä Oikeuspalatsi (1910) Tiberjoen rannalla. Alueen pääkaduksi valmistui Via Cola di Rienzo, josta tuli nopeasti yksi Rooman tärkeimmistä ja kalleimmista ostoskaduista. Muun rakentamisen ohella kaupunginosaan kohosi myös useita kirkkoja, kuten alumiinikupolinen San Gioacchino (1898) sekä uusgoottilaiset Santa Maria del Rosario (1916) ja Sacro Cuore del Suffragio (1917).
Rajat

Pratin rajat suhteessa naapurikaupunginosiin ovat seuraavat:
Vatikaanivaltio: Piazza del Risorgimiento → Via Leone IV
Trionfale: Via Leone IV
Della Vittoria: Viale delle Milizie → Tiberjoki
Borgo: Tiberjoki → Piazza Adriana → Via Alberico II → Via Stefano Porcari → Piazza del Risorgimento
Oikeuspalatsi
Piazza dei Quiriti
Sacro Cuore del Suffragio
Aiheesta muualla

Kuvia tai muita tiedostoja aiheesta Prati Wikimedia Commonsissa
Rooman rionet
Publius Licinius Crassus (vuoden 171 eaa. konsuli)

Publius Licinius Crassus oli Rooman tasavallan konsuli vuodelle 171 eaa. yhdessä Gaius Cassius Longinuksen kanssa.
Crassus oli Gaius Licinius Varuksen poika ja Gaius Licinius Crassuksen veli. Hänen veljenpoikansa oli Gaius Licinius Crassus, joka toimi kansantribuunina vuonna 145 eaa. Crassus adoptoi Publius Licinius Crassus Dives Mucianuksen, joka oli vuoden 131 eaa. konsuli.
Konsulivuotenaan vuonna 171 eaa. hän osallistui kolmanteen makedonialaissotaan Makedonian kuningas Perseusta vastaan. Hän hävisi kuitenkin Kallinikoksen taistelun Thessaliassa Perseuksen ratsuväkeä vastaan.
Käännös suomeksi
Pointe-à-Pitre

| Pointe-à-Pitre |
| --- | --- |
 Entinen kaupungintalo
 vaakuna

 Koordinaatit: 16°14′28″N, 61°31′59″W 
Valtio:  Ranska
Departementti:  Guadeloupe
Arrondissementti:  Pointe-à-Pitre
Pinta-ala:  
 – Kokonaispinta-ala:  2,66 km²
Väkiluku (2014):  16 261
 – Väestötiheys:  6 113 as./km²
 – Metropolialue:  171 773
Aikavyöhyke:  UTC-4
Infobox OKVirheellinen NIMI-arvo: 
Pointe-à-Pitre on Guadeloupen suurin kaupunki. Se sijaitsee maan suurimpia saaria, Basse-Terreä ja Grande-Terreä erottavan Rivière Salée -salmen itärannalla eli Grande-Terren lounaisrannikolla. Lukuisat pienet saaret suojaavat kaupungin satamaa.  Lähistöllä on myös mangrovesoita.
Keskeisen sijaintinsa takia Pointe-à-Pitre on Guadeloupen tärkein kaupunki. Sen matkailunähtävyys on Mémorial ACTe, orjuuden ja kolonialismin ajoista kertova museo.
Pointe-à-Pitren lentoasema sijaitsee keskustasta pohjoiseen, Les Abymesin kunnan puolella. Kaupungin satamasta on lauttayhteys Guadeloupen pienemmille saarille.
Aiheesta muualla

Kuvia tai muita tiedostoja aiheesta Pointe-à-Pitre Wikimedia Commonsissa
Poikia ja rakastajia

Poikia ja rakastajia (engl. Sons and Lovers) on englantilaisen kirjailijan D. H. Lawrencen romaani vuodelta 1913. Romaanin pohjalta valmistui vuonna 1960 samanniminen elokuva. Romaani julkaistiin suomeksi 1934 Aune Brotheruksen suomentamana nimellä Pojat ja heidän rakkautensa; nimeke muutettiin 1960-luvulla muotoon Poikia ja rakastajia.
Aiheesta muualla

Poikia ja rakastajia Gutenberg-projektissa (englanniksi)
Plague-House Puppet Show

| Plague-House Puppet Show Twilightning |
| --- | --- | --- |

Studioalbumin tiedot
 Äänitetty : 2004
 Julkaistu: 29. syyskuuta 2004
 Tuottaja(t): Anssi Kippo
 Tyylilaji: hard rock, power metal
 Kesto: 46.57
 Levy-yhtiö: Spinefarm
Muut kannet
 Vuoden 2006 uusintapainos
Twilightningin muut julkaisut
| Delirium Veil 2003 | Plague-House Puppet Show 2004 | Bedlam (EP) 2006 |
Singlet albumilta Plague-House Puppet Show
 ”Into Treason” Julkaistu: 13. syyskuuta 2004
Plague-House Puppet Show on Twilightningin toinen studioalbumi, joka julkaistiin 29. syyskuuta 2004. Albumin uusintapainos julkaistiin 4. huhtikuuta 2006.
Kappaleet

Plague-House Puppet Show – 04.20
Into Treason – 05.07
The Fiend – 04.24
Victim of Deceit – 04.11
Painting the Blue Eyes – 04.31
In The Fervors Frontier – 04.57
Fever Pitch – 03.50
Diamonds of Mankind – 04.57
Riot Race – 05.27
Lubricious Thoughts – 05.14
Kappaleet > Japanin bonuskappaleet

Goddess of Fortune – 05.12
Wind-up Toy – 04.42 (Alice Cooper -cover)
Kokoonpano

Heikki Pöyhiä – laulu
Tommi Sartanen – kitara
Ville Wallenius – kitara
Jussi Kainulainen – basso
Mikko Naukkarinen – koskettimet
Juha Leskinen – rummut
Arvostelut

Imperiumi: 9/10
Soundi:
Aiheesta muualla

Plague-House Puppet Show Discogsissa. (englanniksi)
Albumi Plague-House Puppet Show Encyclopaedia Metallum -sivustolla (englanniksi)
Twilightning
| --- | --- |
Studioalbumit:   Delirium Veil  Plague-House Puppet Show  Swinelords 
Minialbumit:   Bedlam
Kilkennyn linna

Kilkennyn linna (iiriksi Caisleán Chill Chainnigh, engl. Kilkenny Castle) on normannilinnoitus Kilkennyssä, Irlannissa. Se rakennettiin Norejoen suulle valvomaan jokiliikennettä sisämaahan ja suojaamaan Irlannin vallanneita normanneja gaelien hyökkäyksiltä.
Pembroken jaarli William Marshall rakennutti kivilinnan 1200-luvulla paikalle, josta oli tuhottu aikaisempi linnoitus 1170-luvulla. Nykyinen linna perustuu Marshallin alkuperäiseen suunnitelmaan, nelikulmaiseen linnaan, jonka nurkissa olleista pyöreistä torneista kolme on yhä jäljellä. Nykyinen ulkomuoto ja sisutus ovat valtaosin peräisin 1800-luvulta.
Butlerin suku hallinnoi linnaa vuosisatojen ajan.
Plevna (tehdasrakennus)

Plevna Satakunnankadulta nähtynä. Oikealla Finlaysonin portti.
Plevna on Finlaysonin tehdasalueella Tampereen keskustassa sijaitseva entinen teollisuusrakennus, jonka tiloissa toimivat nykyisin Finnkino-ketjun elokuvateatteri, panimoravintola Plevna ja Koskipanimo. Valmistuessaan vuonna 1877 rakennus oli Pohjoismaiden suurin kutomosali, jonne mahtui 1 200 kutomakonetta. [lähde? ] Rakennus on nimetty bulgarialaisen Plevenin kaupungin ja sen ”vapauttamiseksi” Turkin sodassa vuonna 1877 käydyn Plevnan taistelun mukaan.
Kuvaus

Plevna oli ensimmäinen Thomas Edisonin hehkulampuilla valaistu rakennus Pohjoismaissa ja silloisessa Venäjän keisarikunnassa, jonka osa Suomikin oli. Sähkövalo syttyi rakennuksessa ensi kertaa 15. maaliskuuta 1882.
Plevna on suojeltu asemakaavalla.
Elokuvateatteri

Rakennuksessa sijaitsee Finnkino-ketjun elokuvateatteri, joka perustettiin vuonna 1999. Finnkino Plevnassa on 10 salia ja 1 653 asiakaspaikkaa, mikä tekee siitä Suomen suurimman elokuvateatterin pääkaupunkiseudun ulkopuolella.
Plevna on ollut yksi Tampereen elokuvajuhlien pääesityspaikoista.
Ravintola

Rakennuksessa on toiminut Panimoravintola Plevna vuodesta 1994 alkaen.
Plevna-sali vuonna 1932.
Finlaysonin ensimmäiset sähkölamput.